PRIMĂRIA ORAŞULUI DETA

Compartimentul Dezvoltare Economico-Socială, Prognoză și Analize

Nr. 6.159/06.06.2024                                          

R A P O R T
privind  aprobarea documentației de avizare a lucrărilor de intervenții și a indicatorilor tehnico - economici pentru obiectivul de investiții „EFICIENTIZAREA ENERGETICĂ ȘI REABILITAREA CLĂDIRII LICEULUI TEHNOLOGIC ,,SFÂNTU NICOLAE,, DETA, JUDEȚUL TIMIȘ”, aprobat pentru finanțare prin Programul național de consolidare a clădirilor cu risc seismic ridicat - Subprogramul proiectarea și execuția lucrărilor de intervenții 
pentru clădirile de interes și utilitate publică

Având în vedere că proiectul „EFICIENTIZAREA ENERGETICĂ ȘI REABILITAREA CLĂDIRII LICEULUI TEHNOLOGIC ,,SFÂNTU NICOLAE,, DETA, JUDEȚUL TIMIȘ” se află pe Lista-sinteză a obiectivelor de investiții pentru Subprogramul proiectarea și execuția lucrărilor de intervenții pentru clădirile de interes și utilitate publică și necesitatea reabilitării, clădirii acestei instituții de învățământ din orașul nostru pentru o mai bună desfășurare a activității educaționale, s-a întocmit documentația tehnico - economică, ( faza DALI ) în vederea realizării obiectivului propus.
Clădirea studiată nu corespunde din punct de vedere al normelor de siguranță. Structura de rezistență necesită lucrări de consolidare, pentru ridicarea gradului de rezistență a clădirii.
Având în vedere situația existentă se impune termoizolarea clădirii, atât la nivelul fațadelor, cât și podul și înlocuirea tâmplăriilor cu unele mai performante pentru reducerea pierderilor de energie.
Reabilitarea termică are ca scop reducerea consumului de energie termică pentru încălzirea imobilului, concomitent cu menținerea condițiilor igienico - sanitare și de confort, în conformitate cu legislația în vigoare. Reducerea consumului de energie implică reducerea consumului de materie primă, precum și scăderea gradului de poluare. Aceste măsuri sunt în concordanță cu obligațiile României privind Directiva 2006/32/CE a Parlamentului European și a Consiliului privind eficiența energetică la utilizatorii finali precum și a Directivei 2002/91/CE a Parlamentului European și a Consiliului privind performanța energetică a clădirilor.

Prin reabilitarea construcției se urmărește îmbunătățirea condițiilor de funcționare din actuala clădire și sporirea igienei și siguranței utilizatorilor, iar prin consolidarea seismică se urmărește ridicarea gradului de siguranță structurală a clădirii. 

Se urmărește și creșterea eficienței energetice a clădirii studiate și îmbunătățirea calității mediului prin reducerea emisiilor de gaze cu efect de seră, reducerea consumului anual de energie primară și promovarea utilizării resurselor regenerabile de energie.

Această documentație ( DALI ) a fost întocmită de S.C. EURODRAFT PROIECT DESIGN S.R.L, cu sediul in loc. Sânandrei, str. Magnoliei, nr. 14, jud. Timiș, fiind în conformitate cu Hotărârea Guvernului nr. 907/2016 privind etapele de elaborare și conținutul - cadru al documentațiilor tehnico - economice aferente obiectivelor/proiectelor de investiții finanțate din fonduri publice. 

Propunem Consiliului Local al orașului Deta aprobarea documentației de avizare a lucrărilor de intervenții și a indicatorilor tehnico - economici pentru obiectivul de investiții „EFICIENTIZAREA ENERGETICĂ ȘI REABILITAREA CLĂDIRII LICEULUI TEHNOLOGIC ,,SFÂNTU NICOLAE,, DETA, JUDEȚUL TIMIȘ”. 
Întocmit,

Ec. Laurențiu Giorici
